पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना का असर हवाई सेवाओं से लेकर ट्रेनों और बसों के आवागमन पर भी काफी पड़ा है। मार्च के मुकाबले राजा भोज एयरपोर्ट पर फ्लाइट की संख्या में 78 प्रतिशत और भोपाल-हबीबगंज रेलवे स्टेशनों पर ट्रेनों की संख्या में 80 फीसदी तक की कमी आई है। बस स्टैंडों पर भी 90 फीसदी तक बसों की संख्या घट गई है। इनमें यात्री संख्या भी सामान्य दिनों के मुकाबले आधे से भी कम रह गई है।
रेल सेवा; भोपाल और हबीबगंज स्टेशन
महीना ट्रेनें यात्री
मार्च 78 15888
अप्रैल 62 10309
भोपाल और हबीबगंज रेलवे स्टेशनों पर ट्रेन संख्या के साथ ही लगातार यात्री भी घटते जा रहे हैं। मार्च महीने में जहां यात्री संख्या 15 हजार 888 थी, वहीं अप्रैल में यह घटकर 10 हजार 309 तक पहुंच गई। इसी तरह ट्रेनों की संख्या भी 78 से घटकर 62 पर पहुंच गई है। ट्रेनों में 80 फीसदी तक की कमी आ गई है। कोरोना संक्रमण के चलते आम यात्रियों ने गर्मी की छुटि्टयां लग जाने के बाद भी बच्चों के साथ लंबे सफर पर जाना पसंद नहीं किया। वहीं कोरोना कर्फ्यू में सब बंद रहने से भी लोगों ने आवागमन बंद कर दिया है।
हवाई सेवा
महीना फ्लाइट यात्री
मार्च 800 66688
अप्रैल 624 36989
हैदराबाद, प्रयागराज, अहमदाबाद एक दिन छोड़ हो रही कैंसिल
राजा भोज एयरपोर्ट पर मार्च में 800 फ्लाइट मूवमेंट थे, जो अप्रैल में 624 हो गए। इसमें 78 फीसदी की कमी आई। इसी तरह यात्री संख्या भी 66 हजार 688 से 36 हजार 989 पर पहुंच गई। अभी दिल्ली, मुंबई, हैदराबाद, बेंगलुरु, प्रयागराज और अहमदाबाद के लिए फ्लाइट चल रही हैं। इनमें हैदराबाद, प्रयागराज और अहमदाबाद एक दिन छोड़कर कैंसिल की जा रही है। वहीं बेंगलुरु फ्लाइट पिछले तीन दिन से कैंसिल चल रही है।
बस सेवा; 478 से 70 हुई बसों की संख्या
महीना बस यात्री मार्च 21 478 4500 अप्रैल 21 70 788
स्रोत: शहर के प्रमुख बस स्टैंडों से प्राप्त जानकारी के अनुसार।
शहर के आईएसबीटी, नादरा, पुतलीघर और हलालपुर बस स्टैंड से चलने वाली बसों में भी एक महीने में 90 फीसदी तक की कमी आई। मार्च में जहां बसों की संख्या 478 थी, वहीं अप्रैल में यह 70 पर सिमट गई। मुख्य रूप से अब भी चार्टर्ड और बीसीएलएल की बसें चुनिंदा रूट पर ही चल रही हैं। यात्री संख्या में भी 80 फीसदी से ज्यादा की कमी आ चुकी है। परिवहन मामलों के विशेषज्ञ और पूर्व ट्रांसपोर्ट कमिश्नर एनके त्रिपाठी का कहना है कि जैसे-जैसे कोविड संक्रमण की रफ्तार बढ़ी, लोगों ने अपनी यात्राएं कम कर दीं।
टैक्सी भी ज्यादा नहीं चलीं; इसी तरह यदि लंबी दूरी के स्थानों के लिए आवागमन करने वाली टैक्सी की संख्या देखें तो मार्च के मुकाबले उनमें भी 50 फीसदी से ज्यादा तक की कमी आ चुकी है। मार्च में जहां शहर से बाहर जाने वाली टैक्सी की संख्या 1200 से ज्यादा थी, वहीं अप्रैल में यह घटकर 600 से नीचे तक पहुंच गई है। यात्री संख्या भी 3500 से घटकर 1400 रह गई है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva bho_Deva mai_Deva awa_Deva hin_Deva npi_Deva bho_Deva mai_Deva awa_Deva hin_Deva awa_Deva awa_Deva bho_Deva bho_Deva hin_Deva hin_Deva zho_Hant eng_Latn